สรุปภาวะตลาดต่างประเทศ ประจำวันที่ 27 ก.พ. 2566
สรุปภาวะตลาดต่างประเทศ ประจำวันที่ 27 ก.พ. 2566
สรุปภาวะตลาดต่างประเทศ ประจำวันที่ 27 ก.พ. 2566
28 ก.พ. 2566

ดัชนีดาวโจนส์ตลาดหุ้นนิวยอร์กปิดบวกในวันจันทร์ (27 ก.พ.) โดยได้ปัจจัยหนุนจากการที่นักลงทุนช้อนซื้อเก็งกำไรหลังจากตลาดร่วงลงอย่างหนักในสัปดาห์ที่ผ่านมา อย่างไรก็ดี ดาวโจนส์ดีดตัวขึ้นเพียงเล็กน้อย เนื่องจากนักลงทุนยังคงกังวลว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยเพื่อสกัดเงินเฟ้อ
ดัชนีเฉลี่ยอุตสาหกรรมดาวโจนส์ปิดที่ 32,889.09 จุด เพิ่มขึ้น 72.17 จุด หรือ +0.22%, ดัชนี S&amp;P500 ปิดที่ 3,982.24 จุด เพิ่มขึ้น 12.20 จุด หรือ +0.31% และดัชนี Nasdaq ปิดที่ 11,466.98 จุด เพิ่มขึ้น 72.04 จุด หรือ +0.63%
ตลาดหุ้นยุโรปปิดบวกในวันจันทร์ (27 ก.พ.) โดยหุ้นกลุ่มหลัก ๆ ทั้งหมดฟื้นตัวขึ้น หลังจากร่วงลงรายสัปดาห์รุนแรงที่สุดในปีนี้ในสัปดาห์ที่ผ่านมาท่ามกลางความวิตกเกี่ยวกับแนวโน้มการปรับขึ้นอัตราดอกเบี้ยต่อไปทั้งในสหรัฐและยุโรป
ทั้งนี้ ดัชนี STOXX 600 ปิดที่ 462.58 จุด เพิ่มขึ้น 4.88 จุด หรือ +1.07%
ดัชนี CAC-40 ตลาดหุ้นฝรั่งเศสปิดที่ 7,295.55 จุด เพิ่มขึ้น 108.28 จุด หรือ +1.51%, ดัชนี DAX ตลาดหุ้นเยอรมนีปิดที่ 15,381.43 จุด เพิ่มขึ้น 171.69 จุด หรือ  +1.13% และดัชนี FTSE 100 ตลาดหุ้นลอนดอนปิดที่ 7,935.11 จุด เพิ่มขึ้น 56.45 จุด หรือ +0.72%
ตลาดหุ้นลอนดอนปิดบวกในวันจันทร์ (27 ก.พ.) โดยฟื้นตัวขึ้นหลังจากร่วงลง 4 วันติดต่อกัน หลังนักลงทุนมีความเชื่อมั่นมากขึ้นเกี่ยวกับแนวโน้มผลประกอบการที่แข็งแกร่งของบริษัทจดทะเบียน ซึ่งได้ช่วยบดบังความวิตกเกี่ยวกับอัตราดอกเบี้ยที่เพิ่มขึ้นในสหรัฐ
ทั้งนี้ ดัชนี FTSE 100 ตลาดหุ้นลอนดอนปิดที่ 7,935.11 จุด เพิ่มขึ้น 56.45 จุด หรือ +0.72%
สัญญาทองคำตลาดนิวยอร์กปิดบวกในวันจันทร์ (27 ก.พ.) โดยได้ปัจจัยหนุนจากการอ่อนค่าของดอลลาร์ และจากการที่นักลงทุนช้อนซื้อหลังจากสัญญาทองคำร่วงลงแตะระดับต่ำสุดในรอบ 2 เดือนเมื่อวันศุกร์ที่ผ่านมา
ทั้งนี้ สัญญาทองคำตลาด COMEX (Commodity Exchange) ส่งมอบเดือนเม.ย.เพิ่มขึ้น 7.80 ดอลลาร์ หรือ 0.43% ปิดที่ระดับ  1,824.90 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 14.30 เซนต์ หรือ 0.68% ปิดที่ 20.793 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 34 ดอลลาร์ หรือ 3.74% ปิดที่ 941.90 ดอลลาร์/ออนซ์
สัญญาพัลลาเดียมส่งมอบเดือนมิ.ย. พุ่งขึ้น 49.50 ดอลลาร์ หรือ 3.6% ปิดที่ 1,427.90 ดอลลาร์/ออนซ์
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบในวันจันทร์ (27 ก.พ.) โดยตลาดถูกกดดันจากความกังวลที่ว่า ข้อมูลเศรษฐกิจที่แข็งแกร่งเกินคาดของสหรัฐอาจจะผลักดันให้ธนาคารกลางสหรัฐ (เฟด) เดินหน้าปรับขึ้นดอกเบี้ย ซึ่งจะส่งผลให้เศรษฐกิจและความต้องการใช้น้ำมันชะลอตัวลง
ทั้งนี้ สัญญาน้ำมันดิบ WTI ส่งมอบเดือนเม.ย. ลดลง 64 เซนต์ หรือ 0.84% ปิดที่ 75.68 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนเม.ย. ลดลง 71 เซนต์ หรือ 0.85% ปิดที่ 82.45 ดอลลาร์/บาร์เรล
ดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันจันทร์ (27 ก.พ.) เนื่องจากนักลงทุนขายทำกำไร หลังจากดอลลาร์แข็งค่าอย่างมากในช่วงที่ผ่านมา
ทั้งนี้ ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.51% แตะที่ 104.6775
ดอลลาร์อ่อนค่าลงเมื่อเทียบกับเงินเยน ที่ระดับ 136.24 เยน จากระดับ 136.39 เยน และอ่อนค่าเมื่อเทียบกับฟรังก์สวิส ที่ระดับ 0.9359 ฟรังก์ จากระดับ 0.9404 ฟรังก์
นอกจากนี้ ดอลลาร์สหรัฐยังอ่อนค่าลงเมื่อเทียบกับดอลลาร์แคนาดา ที่ระดับ 1.3578 ดอลลาร์แคนาดา จากระดับ 1.3604 ดอลลาร์แคนาดา และอ่อนค่าเมื่อเทียบกับโครนาสวีเดน ที่ระดับ 10.4012 โครนา จากระดับ 10.4959 โครนา
ส่วนยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.0607 ดอลลาร์ จากระดับ 1.0551 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2057 ดอลลาร์ จากระดับ 1.1946 ดอลลาร์